CELEX: C2005/082/04
Language: sk
Date: 2005-04-02 00:00:00
Title: Rozsudok Súdneho dvora (druhá komora) z 13. januára 2005 vo veci C-84/03: Komisia Európskych spoločenstiev proti Španielskemu kráľovstvu (Nesplnenie povinnosti členským štátom — Smernice 93/36/EHS a 93/37/EHS — Verejné obstarávanie — Postup verejného obstarávania tovaru a prác — Rozsah pôsobnosti — Pojem „obstarávateľ“ — Dohody o spolupráci medzi správnymi orgánmi — Pojem „zmluva“ — Použitie rokovacieho konania v prípadoch, ktoré nie sú uvedené v smernici)

2.4.2005   
            
            
               SK
            
            
               Úradný vestník Európskej únie
            
            
               C 82/2
            
         
      ROZSUDOK SÚDNEHO DVORA
   
   (druhá komora)
   z 13. januára 2005
   vo veci C-84/03: Komisia Európskych spoločenstiev proti Španielskemu kráľovstvu (1)
   
   (Nesplnenie povinnosti členským štátom - Smernice 93/36/EHS a 93/37/EHS - Verejné obstarávanie - Postup verejného obstarávania tovaru a prác - Rozsah pôsobnosti - Pojem „obstarávateľ“ - Dohody o spolupráci medzi správnymi orgánmi - Pojem „zmluva“ - Použitie rokovacieho konania v prípadoch, ktoré nie sú uvedené v smernici)
   (2005/C 82/04)
   Jazyk konania: španielčina
   Vo veci C-84/03, Komisia Európskych spoločenstiev, (splnomocnení zástupcovia: K. Wiedner a G. Valero Jordana) proti Španielskemu kráľovstvu (splnomocnený zástupca: S. Ortiz Vaamonde), predmetom ktorej je žaloba o nesplnenie povinnosti podľa článku 226 ES, podaná 26. februára 2003, Súdny dvor (druhá komora), v zložení: predseda druhej komory C. W. A. Timmermans, sudcovia R. Schintgen, J. Makarczyk (spravodajca), G. Arestis a J. Klučka, generálna advokátka: J. Kokott, tajomník: R. Grass, vyhlásil dňa 13. januára 2005 rozsudok, ktorého výrok znie:
   
               1)
            
            
               Španielske kráľovstvo tým, že do svojho vnútroštátneho právneho poriadku neprebralo správne smernicu Rady 93/36/EHS zo 14. júna 1993 o koordinácii postupov verejného obstarávania dodania tovaru a smernicu Rady 93/37/EHS zo 14. júna 1993 o koordinácii postupov verejného obstarávania prác, a najmä tým, že
               
                           —
                        
                        
                           vyňalo z pôsobnosti Ley de Contractos de las Administraciones Publicas (zákon o verejnom obstarávaní) zo 16. júna 2000 v úplnom znení schválenom Kráľovským dekrétom 2/2000 zo 16. júna 2000, presnejšie v článku 1 ods. 3 tohto zákona, subjekty súkromného práva, ktoré spĺňajú podmienky stanovené v článku 1 písm. b) druhý odsek, prvá až tretia zarážka oboch smerníc,
                        
                     
                           —
                        
                        
                           vyňalo z pôsobnosti toho istého zákona, presnejšie v jeho článku 3 ods. 1 písm. c), dohody o spolupráci uzavreté medzi verejnou správou a inými subjektami verejného práva, a teda aj dohody, ktoré sú verejnými zmluvami v zmysle týchto smerníc a
                        
                     
                           —
                        
                        
                           umožnilo v článku 141 písm. a) a článku 182 písm. a) a g) tohto zákona použitie rokovacieho konania v dvoch prípadoch, ktoré neuvádzajú tieto smernice,
                        
                     nesplnilo si povinnosti, ktoré mu vyplývajú z uvedených smerníc.
            
         
               2)
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 101, 26.4.2003